Jucătoarea de tenis Sorana Cîrstea a fost eliminată, marţi, în primul tur la Roland Garros, al doilea grand slam al anului.
Cîrstea, favorita 28 la startul turneului, a fost învinsă în runda inaugurală de rusoaica Anna Blinkova, scor 6-3, 3-6, 7-6, la cinci în tie-break.
Pe finalul setului trei, la Paris a început să plouă, însă arbitrul de scaun nu a suspendat meciul, decalat anterior de alte două ori din cauza condițiilor meteo.
Partida a durat două ore și 27 de minute.
În competiţia de simplu de la turneul parizian au rămas două jucătoare din România, Irina Begu şi Ana Bogdan, calificate în turul doi.